הכנסת השמונה-עשרה

יוזם:           	חבר הכנסת	אחמד טיבי
	
				פ/3879/18			

הצעת חוק-יסוד: השפיטה (תיקון – מינוי שופטים)

הוספת סעיף 5א	1.	בחוק-יסוד: השפיטה, אחרי סעיף 5 יבוא:	
		"שופט המתגורר מחוץ לתחומי ישראל	5א.	לא ימונה שופט בבית המשפט העליון אם אינו מתגורר בתחומי מדינת ישראל או שהוא מתגורר במקום שמהווה הפרה של החוק הבינלאומי."	
דברי הסבר
לאחרונה יש ניסיונות לקדם מועמדות של שופטים מסוימים על ידי פוליטיקאים מהימין כאשר חלק מהשופטים האלה מתגוררים מחוץ לגבולות מדינת ישראל הריבונית, המוכרים על פי החוק הבינלאומי, לרבות בהתנחלויות בתוך השטחים הכבושים לאחר 1967 שמהווים הפרה של החוק הבינלאומי. משרת שיפוט חייבת לשדר כבוד לחוק המקומי ולחוק הבינלאומי כאחד.
מגורים בתוך התנחלויות הן הפרה בוטה והתרסה כנגד החוק הבינלאומי ומי שעושה זאת אינו ראוי לכהן כשופט בבית המשפט העליון.

---------------------------------
הוגשה ליו"ר הכנסת והסגנים
והונחה על שולחן הכנסת ביום
ז' בטבת התשע"ב – 2.1.12